open-index/open-wikipedia-markdown huggingface dataset:
Teplice

**Teplice** () sú štatutárne mesto a známe kúpeľné mesto v Ústeckom kraji. Ležia  západne od mesta Ústí nad Labem v širokej kotline medzi Krušnými horami a Českým stredohorím. Žije tu okolo 50-tisíc obyvateľov na rozlohe .

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* 


Kategória:Mestá v Česku
Kategória:Okresné mestá v Česku
Kategória:Štatutárne mestá v Česku
Kategória:Mestské pamiatkové zóny v Česku
Kategória:Kúpeľné mestá v Česku
Kategória:Krušné hory
Jihlava (mesto)

**Jihlava** () je štatutárne mesto na rozhraní Moravy a Čiech, centrum kraja Vysočina. Leží na rieke Jihlava na rozlohe 8,876 hektárov v nadmorskej výške 460-700 metrov nad morom a žije tu 54 624 obyvateľov.

## Dejiny
Prvá písomná zmienka o osade *Gyglaua* pochádza z listiny olomouckého biskupa Roberta z roku 1233. Jihlava bola v majetku kráľa Václava I. a niekedy v rokoch 1240–1243 bolo založené horné mesto. Nerastné bohatstvo podzemia sem lákalo nových obyvateľov i remeselníkov a už v roku 1249 sa z miestneho striebra razili prvé mince. Intenzívna ťažba si vyžadovala výstavbu obranného opevnenia, ktoré sa rozširovalo na základe listiny Přemysla Otakara II. z roku 1270, kedy bola Jihlava už mestom. Počas husitských vojen sa mesto ubránilo a v roku 1420 sa pridalo na stranu katolíkov. Opakované útoky pod vedením Jána Žižku aj Jána Roháča vážne poškodili opevnenie, okolie bolo spustošené a bola na čas zastavená aj ťažba, no mesto sa ubránilo. Práve v Jihlave boli v roku 1436 vyhlásené Bazilejské kompaktáta, ktoré mali priniesť do krajiny vytúžený pokoj, ktorým mal napomôcť aj mier s Táborom z roku 1441. 

Pokoj v meste netrval dlho, keďže katolícka Jihlava odmietla uznať korunováciu Jiřího z Poděbrad a ten ju po 4 mesačnom obliehaní v roku 1458 dobyl. Desaťročia trvajúci úpadok sa zastavil až začiatkom 16. storočia a nová renesančná výstavba po rozsiahlych požiaroch. Mesto sa okrem opäť oživujúceho baníctva preslávilo aj v novom odvetví - súkeníctve. Počas tridsaťročnej vojny bolo v marci 1645 mesto dobyté švédskym vojskom a po jeho odchode o dva roky neskôr žilo v Jihlave iba 1000 obyvateľov. Obchod so súknom však postupne v 18. storočí pomohlo mestu k prosperite, postupne sa začal rozvíjať aj priemysel a od roku 1850 bola Jihlava štatutárnym mestom. Rozvoju brániace hradby boli zbúrané a k mestu boli postupne pripájané okolité obce. 

## Pamiatky
* kostol sv. Jána Krstiteľa z konca 12. storočia
* kostol sv. Jakuba z r. 1243
* kostol nanebovzatia Panny Márie z pol. 13. storočia
* kostol sv. Ignáca z Loyoly z r. 1625
* kostol sv. Ducha z r. 1661
* kostol sv. kríža z r. 1247
* radnica a meštianske domy z 13. - 16. storočia
* brána Matky Božej a opevnenie z 13. - 14. storočia
* katakomby
* hraničné kamene

## Partnerské mestá
*  Eilenburg, Nemecko, 1987
*  Heidenheim an der Brenz, Nemecko, 2002
*  Purmerend, Holandsko, 1991
*  Kaposvár, Maďarsko, 1998

## Referencie


## Pozri aj
* Jihlavské katakomby

## Iné projekty

## Externé odkazy
* Oficiálna stránka 

## Zdroj
* 


Kategória:Mestá v Česku
Kategória:Okresné mestá  v Česku
Kategória:Krajské mestá v Česku
Kategória:Štatutárne mestá v Česku
Kategória:Mestské pamiatkové rezervácie v Česku
Kategória:Banské sídla v Česku
Ivan Harman

**Ivan Harman** (* 23. jún 1967, Martin) je vydavateľ a slovenský politik, bývalý primátor mesta Žilina, bývalý poslanec Národnej rady SR.

## Životopis
Do verejných aktivít vstúpil v roku 1989 ako študentský aktivista na Pedagogickej fakulte v Banskej Bystrici počas Nežnej revolúcie. Pracoval ako pedagóg a ako výskumný pracovník Výskumného a vývojoveho ústavu železníc. V straníckej politike sa angažuje od roku 2000, v rokoch 20022006 pôsobil ako generálny sekretár SDKÚ-DS. Od roku 2002 je spolumajiteľom spoločnosti Artis Omnis, ktorá sa zaoberá hlavne vydavateľskou činnosťou.

V rokoch 2006 až 2010 pôsobil ako primátor mesta Žilina za koalíciu SDKÚ-DS, KDH, SF a OKS.

V februári 2011 sa stal poslancom parlamentu za politickú stranu SDKÚ-DS, keď nastúpil ako náhradník na neuplatňovaný mandát poslanca Milana Ježovicu a zostal ním až do predčasných volieb v roku 2012.

## Osobný život
Jeho manželka je bývalá novinárka. V súčasnosti spolu pracujú v jeho vydavateľstve, kde je šéfredaktorkou. Majú spolu 2 deti.

## Referencie

Kategória:Slovenskí politici
Kategória:Slovenskí občianski aktivisti
Kategória:Politici SDKÚ
Kategória:Poslanci NR SR (2010 – 2012)
Kategória:Primátori Žiliny
Kategória:Osobnosti z Martina
Kategória:Slovenskí vydavatelia
Sergio Badilla Castillo

**Sergio Badilla Castillo** (* 30. november 1947, Valparaíso, Čile) je čilský spisovateľ, básnik a esejista, jeden zo zakladateľov poetického transrealizmu.

## Dielo
* Sign’s Dwelling. Bikupa Editions. 1982. Stockholm. (Básne)
* Cantoniric. LAR Editions. 1983. Madrid. (Básne)
* Reverberations Of Aquatic Stones. Bikupa. 1985. Stockholm. (Básne)
* Terrenalis. Bikupa Editions. 1989. Stockholm. (Básne)
* Nordic Saga. Monteverdi Editions. 1996, Santiago de Chile. (Básne)
* The Fearful Gaze of the Bastard. 2003. Regional Council of Valparaiso. (Básne)
* Transrealistic Poems and Some Gospels. 2005. Aura Latina. Santiago/Stockholm. (Básne)

## Externé odkazy
*Lahti International Writers Union 
*Biografia

Kategória:Čilskí spisovatelia
Kategória:Čilskí básnici
The Razors Edge

***The Razors Edge*** je album austrálskej hard rockovej skupiny AC/DC z roku 1990.

## Zoznam skladieb
# „Thunderstruck“ - 4:52 
# „Fire Your Guns“ - 2:53
# „Moneytalks“ - 3:48
# „The Razors Edge“ - 4:22
# „Mistress for Christmas“ - 3:59
# „Rock Your Heart Out“ - 4:06
# „Are You Ready“ - 4:10
# „Got You by the Balls“ - 4:30
# „Shot of Love“ - 3:56
# „Let's Make It“ - 3:32
# „Goodbye & Good Riddance to Bad Luck“ - 3:13
# „If You Dare“ - 3:08

## Zostava
* Brian Johnson - spev
* Angus Young - sólová gitara 
* Malcolm Young - rytmická gitara, sprievodný spev
* Cliff Williams - basová gitara, sprievodný spev
* Chris Slade - bicie

Kategória:Hardrockové hudobné albumy
Kategória:Albumy AC/DC
Kategória:Hudobné albumy z 1990
Ballbreaker

***Ballbreaker*** je štrnásty album austrálskej hard rockovej skupiny AC/DC, ktorý vyšiel v roku 1995.

## Zoznam skladieb
# „Hard as a Rock“ (Young, Young) – 4:30 
# „Cover You in Oil“ (Young, Young) – 4:32 
# „The Furor“ (Young, Young) – 4:10 
# „Boogie Man“ (Young, Young) – 4:07 
# „The Honey Roll“ (Young, Young) – 5:34 
# „Burnin’ Alive“ (Young, Young) – 5:05 
# „Hail Caesar“ (Young, Young) – 5:14 
# „Love Bomb“ (Young, Young) – 3:14 
# „Caught With Your Pants Down“ (Young, Young) – 4:14 
# „Whiskey on the Rocks“ (Young, Young) – 4:35 
# „Ballbreaker“ (Young, Young) – 4:32

## Zostava
* Brian Johnson - spev 
* Angus Young - sólová gitara 
* Malcolm Young - rytmická gitara, sprievodný spev
* Cliff Williams - basová gitara, sprievodný spev 
* Phil Rudd - bicie 

## Referencie

Kategória:Albumy AC/DC
Kategória:Hudobné albumy z 1995
Jozef Kozáček

**Jozef Kozáček** (* 2. jún 1807, Zvolen – † 26. marec 1877, Oradea)  bol slovenský rímskokatolícky kňaz a kultúrny pracovník. Aktívne sa angažoval vo výchove a vzdelávaní, a to nielen v duchovnej oblasti, ale aj v kultúrnej sfére. Bol známy svojou podporou umenia a literatúry a aktívnym zapojením do spoločenského a kultúrneho života. Prispel k formovaniu slovenskej kultúry a duchovného života svojou prácou ako kňaz a propagátor kultúrnych hodnôt. 

## Rodina
* otec: Jozef Kozáček
* matka: Alžbeta rod. Pelcová 

## Životopis
Študoval na gymnáziách v Banskej Bystrici, Kremnici a v Leviciach. Neskôr študoval filozofiu v Trnave, teológiu v Banskej Bystrici, na Pázmáneu, 18331834 na Augustineu vo Viedni.
V roku 1834 získal titul ThDr. a stal sa kaplánom. Prefekt a učiteľ, 18341840 prof teológie a uhorského občianskeho práva na rímskokatolíckom seminári, 18401844 biskupský notár a archivár v Banskej Bystrici, 18441849 farár v Dobrej Nive, v Krupine a vo Zvolene, od 1849 škôldozorca banskobystrického, 1850 bratislavského dištriktu. Od roku 1856 bol kanonik v Oradei.

V päťdesiatych až sedemdesiatych rokoch 19. storočia patril k predstaviteľom slovenského národného a kultúrneho hnutia v Uhorsku, príslušník druhej generácie bernolákovcov. Pričinil sa o zavedenie slovenčiny ako vyučovacieho jazyka na niektorých gymnáziách.

Bol zakladajúcim členom Matice slovenskej a od roku 1870 bol jej predsedom.
Popredný mecén nár. kult. života: podporoval MS, slovenských študentov, voľby národných kandidátov, významne prispieval k vydávaniu *Pešťbudínskych vedomostí* i Národných novín. Tlačou vydal príležitostné prejavy.

## Ocenenie
* Roku 1854  vyznamenaný rytierskym krížom

## Dielo
* *Slovák urovnoprávněný budešli šťastný?*, Banská Bystrica, 1850
* Reč dr. Jozefa Kozáčka pri XI. valnom zhromaždení

## Literatúra
* Slovenský biografický slovník

## Iné projekty

## Externé odkazy
* Záznam o narodení a krste v matrike vo Zvolene;pokrstený ako Josephus Joannes Nepomuk Kozacsek
* Životopis
* 

Kategória:Predsedovia Matice slovenskej
Kategória:Osobnosti zo Zvolena
Elasmosaurus

**Elasmosaurus** (v preklade *tenkoplatňový jašter*) je vyhynutý rod dlhokrkých morských plazov zo skupiny Plesiosauria. Existoval v období vrchnej kriedy. Tento rod zahŕňa 9 druhov a je jedným z 22 rodov, ktoré tvoria čeľaď Elasmosauridae. Tieto plesiosaury sa vyskytovali na území Japonska (Ázia) a Kansasu (Severná Amerika).

## Telesné znaky
Elasmosaurus sa vyznačoval dlhým, hadovitým krkom, pomerne malou hlavou, štyrmi plutvami a pomerne krátkym chvostom. Svoje meno *tenkoplatňový jašter* získal najmä vďaka platničkovým kostiam v okolí panvy.

Elasmosaury boli najdlhšie známe plesiosaury: dosahovali dĺžku až 14 metrov a a ich krk meral neuveriteľných 8 metrov, čo je polovica celkovej dĺžky tela. Krk bol vystúžený 71 stavcami (tieto boli veľmi predĺžené), hrudník 28 a chvost 21.

V pomerne malej hlave mal množstvo ostrých špicatých zubov.

## Párenie
Elasmosaurus sa pravdepodobne páril pod vodou, ale napriek tomu dýchal vzduch, takže samice takmer s určistosťou kládli vajcia na súši.
Zadnými plutvami jemne vyhrabávali jamky na kladenie vajec, ktoré nimi potom aj zahrabali.
Matky a neskôr aj mláďatká sa pri pomalom putovaní do mora mohli stať korisťou dravých suchozemských dinosaurov.

## Spôsob života
Elasmosaury vážili cez . Podľa skamenených zubov sa usudzuje, že sa živili kostnatými rybami, amonitmi a belemnitami (hlavonožce podobné kalmarom). Predpokladá sa, že tak ako sauropody prehĺtali kamienky na to, aby svoju potravu lepšie roztrávil.

Na lov mohli účinne použiť svoj dlhý krk, vedeli ho ponoriť do veľkej hĺbky a účinne tak loviť svoju korisť. Pobrežné oblasti okolo miest ich výskytu neboli pred týmito predátormi vôbec bezpečné.

## Objavy
Prvý elasmosaurus bol opísaný podľa Edwarda Drinkera Copa v roku 1868 na základe fosílie objavenej v Kansase, USA. Ostatné fosílie týchto druhov boli objavené v mnohých ďalších oblastiach Severnej Ameriky. V 19. storočí sa Edward Drinker Cope pokúsil vytvoriť model elasmosaura ale posadil hlavu na opačný koniec (na chvost). Túto chybu neskôr odhalil Othniel Charles Marsh a okorenil komentármi, ktoré z Copea a Marsha spravili nezmieriteľných rivalov. Cope v auguste roku 1869 publikoval svoj chybný nákres elasmosaura. To bolo prvýkrát keď ľudia uvideli elasmosaura, ktorý mal dlhý chvost ako mosasaurus.

## Druhy
* *Elasmosaurus ischiadicus*
* *Elasmosaurus kurskensis*
* *Elasmosaurus marshii*
* *Elasmosaurus nobilis*
* *Elasmosaurus orskensis*
* *Elasmosaurus platyurus*
* *Elasmosaurus serdobensis*
* *Elasmosaurus serpentinus*
* *Elasmosaurus hobmopenisus*

## Iné projekty

## Externé odkazy
* ''Elasmosaurus platyurus'' on Oceans of Kansas
* Where the Elasmosaurs roam: Separating fact from fiction

Kategória:Elasmosauridae
Stiff Upper Lip

***Stiff Upper Lip*** je druhé EP austrálskej hard rockovej skupiny AC/DC z roku 2000.

## Zoznam skladieb
# „Stiff Upper Lip“ (Young, Young) – 3:34 
# „Meltdown“ (Young, Young) – 3:42 
# „House Of Jazz“ (Young, Young) – 3:56 
# „Hold Me Back“ (Young, Young) – 3:59 
# „Safe In New York City“ (Young, Young) – 4:00 
# „Can't Stand Still“ (Young, Young) – 3:41 
# „Can't Stop Rock 'N' Roll“ (Young, Young) – 4:02 
# „Satellite Blues“ (Young, Young) – 3:47 
# „Damned“ (Young, Young) – 3:52 
# „Come And Get It“ (Young, Young) – 4:03 
# „All Screwed Up“ (Young, Young) – 4:36 
# „Give It Up“ (Young, Young) – 3:53

## Zostava
* Brian Johnson - spev 
* Angus Young - sólová gitara 
* Malcolm Young - rytmická gitara, vokály 
* Cliff Williams - bassgitara, vokály 
* Phil Rudd - bicie

Kategória:Hudobné albumy z 2000
Kategória:Albumy AC/DC
Zoznam chemických prvkov podľa protónového čísla

Toto je **zoznam [[chemický prvok|chemických prvkov]]** zoradených podľa protónového čísla.

## Pozri aj

* Zoznam chemických prvkov podľa mena
* Zoznam chemických prvkov podľa značky

Kategória:Zoznamy v chémii
Zoznam podľa protónového čísla
Horúci Jupiter

[right|thumb|Umelcova predstava planéty [HD 209458b (Osiris)]]

**Horúci Jupiter** alebo aj *roaster*, *pegasid* alebo *planéta Pegasi* je trieda extrasolárnych planét, ktorých hmotnosť je blízka alebo vyššia ako hmotnosť Jupitera (1,9 × 1027 kg), ale na rozdiel od slnečnej sústavy, kde Jupiter obieha okolo Slnka vo vzdialenosti 5 AU, planéty typu horúci Jupiter obiehajú vo vzdialenosti okolo 0,05 AU od materskej hviezdy, čo je osmina vzdialenosti Merkúra od Slnka.

Medzi hlavné charakteristiky horúcich Jupiterov patria nasledovné:
# Je pri nich omnoho väčšia pravdepodobnosť prechodu cez disk ich hviezdy pri pozorovaní zo Zeme ako pri planétach rovnakej hmotnosti na vzdialenejších dráhach.
# Vzhľadom na vysokú úroveň insolácie majú omnoho nižšiu hustotu ako by sa očakávalo. 
# Predpokladá sa, že všetky takéto planéty sa dostali na svoju súčasnú polohu neskôr, pretože inak by nemali dosť materiálu tak blízko hviezdy na to, aby mohli vzniknúť na mieste.
# Všetky majú nízku excentricitu, pretože ich dráhy boli sformované do tvaru kruhu alebo sú formované procesom librácie. Toto spôsobuje aj synchronizáciu rotácie planéty s obežnou dobou, teda stále sú natočené ku hviezde rovnakou stranou.

## Obývateľnosť

Štatistické prehľady iných planetárnych systémov naznačujú, že štandardný režim vzniku planét, vytvára planéty s obehom kratším než 100 dní a hmotnosťami podstatne väčšími než Zem. Absolútna väčšina planét, ktoré boli zatiaľ objavené, obieha ich hviezdy oveľa bližšie než je obežná dráha Zeme okolo Slnka – a sú oveľa väčšie než Zem. Obidve charakteristiky robia tieto planéty neobývateľnými. Periódy ich obehu sú od dní po mesiace a hmotnosti od hmotnosti Zeme až po jej 50-násobok. Navyše sa často vyskytujú v tesnej blízkosti, ak ich je viac. Vzorový príklad môže byť planetárny systém Kepler-11 obsahujúci minimálne 6 planét vážiacich viac ako 40 Zemí. Takáto dominantná populácia planét ostro kontrastuje so slnečnou sústavou, ktorá sa javí ako veľmi neobvyklý a zriedkavý typ planetárneho systému.

Horúce Jupitery sú najľahšie detegovateľné planéty pomocou metódy radiálnych rýchlostí, pretože oscilácie ich hviezd sú pomerne veľké a rýchle v porovnaní s inými typmi planét.

## Referencie

Kategória:Extrasolárne planéty
Kategória:Planetológia
Prechod

**Prechod** môže byť:
* prechádzanie, prejdenie
*zmena z jedného stavu na druhý, pozri zmena a stav
*nesprávne alebo staršie: priechod
*v astronómii: pozri prechod (astronómia)
*v medicíne: klimaktérium
*vo fyzike:  zmena stavu a vlastností sústavy, pozri prechod (fyzika), napr. fázový prechod
*v práve: spravidla skrátene prechod vlastníckeho práva
* v jazykovede: tranzitná časť výpovede

## Referencie


## Pozri aj
*prechod nebezpečenstva
*prechod pohľadávky
*žiarivý prechod
*virtuálny prechod
*vynútený prechod
*zakázaný prechod
*prechod PN
Jin

**Jin** (pchinjin: Yin) môže byť:
*čínska dynastia, synonymum Jin, pozri Šang (dynastia)
*posledné hlavné mesto tejto dynastie, dnes ruiny, pozri Jin (mesto)
*zriedkavé čínske priezvisko pochádzajúce z tejto dynastie, pozri Jin (priezvisko)
*ženský princíp v čínskej filozofii, pozri jin a jang
*krátko existujúce kráľovstvo v čínskom Období piatich dynastií a 10 kráľovstiev, pozri Jin (10 kráľovstiev)
*štýl bojového umenia pa-kua-čang
*Ji Jin (1648 pred Kr. – 1549 pred Kr.), čínsky politik dynastie Šang
*Jin Šun, budhistický účenec
*Jin Čchen-cung, čínsky pianista a skladateľ
*cisárovná Jin:
**druhá manželka cisára Kuang-wu z dynastie Chan, pozri Jin Li-chua
**prvá manželka cisára Che z dynastie Chan, pozri Jin (Che)
František Andraščík

**František Andraščík** (* 21. november 1931, Fričovce – † 5. apríl 2001, Prešov) bol slovenský básnik, prozaik, esejista a literárny kritik.

## Životopis
Pochádzal z viacdetnej roľníckej rodiny. Ľudovú školu vychodil v rodisku. Po maturite na gymnáziu v Prešove (1951) pokračoval v štúdiu slovenčiny a literárnej vedy na Filozofickej fakulte Univerzity Komenského v Bratislave.  V rokoch 1956 – 1959 pracoval ako redaktor vo vydavateľstve Slovenský spisovateľ, neskôr ako odborný asistent na Filozofickej fakulte UPJŠ v Prešove. Od roku 1967 bol na invalidnom dôchodku. Zomrel 5. 4. 2001 v Prešove, pochovaný je v rodných Fričovciach.

## Tvorba
Debutoval v roku 1963 zbierkou básní Brieždenie. V sedemdesiatych rokoch, v období "normalizácie", bol kvôli kritickým názorom na vývoj spoločnosti a kultúry politicky perzekvovaný a nemohol publikovať. Zbierku básní Úpenlivé ruky vydal preto až v roku 1985. Vo svojej tvorbe sa zamýšľa nad zmyslom života, jeho mravnou hodnotou, nádejou a beznádejou, ale taktiež opisuje moderného človeka nachádzajúceho sa v živote plnom tragických paradoxov. Okrem básnickej tvorby sa venoval aj písaniu prózy, esejí a kritických článkov. Svoje eseje uverejňoval v časopisoch Romboid, Slovenské pohľady, Mladá tvorba či Krok. Zameriava sa v nich na kritiku bujnejúcej meštiackosti, reflexiu vzťahov poézie a filozofie, avantgardy a súčasnosti, poézie a mágie a taktiež sentimentality v literatúre či etike kritiky.

## Dielo
### Básnické zbierky

*1963 – *Brieždenie*
*1965 – *Prísne ráno*
*1967 – *Rekviem za živým*
*1967 – *Zaklínanie*
*1985 – *Úpenlivé ruky*
*1990 – *Svetadiel Tabu*

### Próza
*1970 – *Zvedavosť*

### Eseje
* 2006 – František Andraščík : Eseje
(výber z esejí, ktoré boli počas autorovho života uverejnené v rôznych časopisoch, vyšiel vo vydavateľstve Modrý Peter)

Kategória:Slovenskí spisovatelia
Kategória:Slovenskí básnici
Kategória:Osobnosti z Fričoviec
Kategória:Absolventi Filozofickej fakulty Univerzity Komenského v Bratislave
Ivan Kupec

**Ivan Kupec**, do roku 1940 **Ivan Kunoš** (* 21. október 1922, Hlohovec – † 15. máj 1997, Bratislava) bol slovenský básnik, esejista a prekladateľ.  Je po ňom pomenované Gymnázium v Hlohovci. 

## Životopis

Pochádzal z rodiny poštového úradníka a učiteľky. Narodil sa 21. októbra 1922 v Hlohovci. Vzdelanie získal v Hlohovci, Trenčíne, Malackách, Nitre a neskôr pokračoval v štúdiu slovenčiny a filozofie na Filozofickej fakulte Univerzity Komenského v Bratislave, kde absolvoval 5 semestrov. Pracoval v Roľníckej komore, v redakcii denníka Pravda, neskôr v rokoch 1946-49 ako redaktor a potom i šéfredaktor vo Východoslovenskej Pravde v Košiciach. V rokoch 1950-54 bol šéfredaktorom vydavateľstva Tatran, v rokoch 1955 – 1970 bol redaktorom a šéfredaktorom vydavateľstva Slovenský spisovateľ. Od roku 1974 pracoval vo vydavateľstve Mladé letá. Zomrel 15. mája 1997 v Bratislave. Ivan Kupec bol strýkom iného významného slovenského básnika Ivana Štrpku. 

## Tvorba

Literárnej tvorbe sa začal venovať už počas stredoškolských štúdií a knižne debutoval zbierkou básní *Podľa hviezd meniť masky* v roku 1940. Svojou tvorbou sa radil k nadrealizmu. Vo svojej tvorbe sa venuje rôznym témam, ako sú desivé predstavy, spoločenské vzťahy, krása, neha, láska, unikajúci čas, tajomstvo nebytia, odchod zo sveta, osamelosť, strata lásky alebo blízkeho, staroba, strach z umierania. Jeho básne sú väčšinou plné smútku a bolesti, pričom často vychádzajú a zobrazujú jeho vlastné osobné životné straty.  Okrem vlastnej tvorby sa venoval i prekladom, z ktorých najvýznamnejšie sú preklady zo staročínskej poézie (Tu Fu, Li Po ).

## Dielo
### Básnické zbierky

*1940 – *Podľa hviezd meniť masky*
*1955 – *Nížinami výšinami*
*1961 – *Mušľa*
*1964 – *Mahonai*
*1965 – *Vyzliekanie z hnevov*
*1968 – *Hodina s anjelom*
*1988 – *Tieňohra*
*1990 – *Kniha tieňov*
*1992 – *Básne* 

#### Výbery z diela

*1966 – *Zatmenie ženy*
*1982 – *Nové premeny* 

### Eseje

*1963 – *Nesmrteľní*
*1963 – *Obrana poézie*
*1999 – *Denník* 

## Referencie

Kategória:Slovenskí spisovatelia
Kategória:Slovenskí básnici
Kategória:Osobnosti z Hlohovca
Rozadol

right|thumb|Rezidenčná výšková budova Rozadol

**Rozadol** (*Ružová dolina*) je nová moderná štvrť v bratislavskej mestskej časti Ružinov, v miestnej časti Ružová dolina. Dominantou štvrte je obytná výšková budova s výškou 80 metrov. Projekt je výsledkom architektonickej súťaže.

## Projekt
* Investor: ASSET a.s.
* Architekti: Peter Moravčík, Juraj Šujan
* Súťaž: 2003
* Projekt: 20032004
* Realizácia: 06. 200312. 2006
* Zastavaná plocha: 18 157,58 m²
* Úžitková plocha: 73 378,85 m²
* Obostavaný priestor: 270 744,14 m³
* Byty: 260 spolu 36 000 m²
* Služby a kancelárie: 10 500 m²
* Náklady: 150 000 000 Sk

## Poloha
Nachádza sa v Ružovej doline, ktorá patrí do širšieho centra Bratislavy. Areál sa v minulosti využíval ako priemyselný — areál bratislavských mliekarní.

## Hmotovo – priestorové riešenie
Pôdorysná stavba odzrkadľuje tri základné nosné motívy urbanistickej štruktúry:
* riadková zástavba panelového sídliska,
* traktová uličná fronta socialisticko-realistického sídliska,
* a motív výškovej budovy, ktorá je dominantou komplexu.
Tieto základné znaky doplnili ďalšie charakteristické prvky, ako napr. menšie objekty vybavenosti, umiestnené voľne v rámci bloku.

Usporiadanie budov v komplexe vytvára vlastné nádvoria poloprivátneho charakteru. Skladá sa z 11 objektov, ktoré zahŕňajú byty, kancelárie a občiansku vybavenosť.

## Dispozičné riešenie
Objekt tvorí 5 šesťpodlažných budov, ktoré majú zelené strechy, 3 osempodlažné bytové domy a jedna dvadsaťštyriposchodová budova s polyfunkčným využitím a bazénom na streche. Táto budova je jednou z najvyšších obytných na Slovensku. Celá rozloha komplexu je 22 300 m². V komplexe sa nachádza 260 bytov: jednoúrovňové – 50180 m², mezonetové s obytnou plochou 180 m². 

Dispozičné riešenie je navrhnuté ako voľný, otvorený priestor, vytvorený spojením kuchynskej, jedálenskej a obytnej zóny. Vo všetkých bytoch sa nachádza lodžia alebo terasa.

## Fasáda
Charakteristický vzhľad komplexu určuje keramický obklad tehlovej farby. Bohato diferencovanú textúru priečelí obytných domov vyvažuje pokojnejšie priečelie administratívy. Severná fasáda uličného traktu s presklenými pavlačami vracia v novom prevedení tradičný motív mesta.

## Konštrukcia
Komplex vďačí za svoju vysokú dispozičnú variabilitu železobetónovému stenovému a pilierovému nosnému systému s rozponom 7,5 m.

## Použitá literatúra
* ASB, 12/2006 XIII. Ročník, Martina Jakušová, Bývanie v oblakoch 16. 1. 2007, str. 28 - 32
* ARCH o architektúre a inej kultúre, ročník 11, číslo 11, oktober 2006, Henrieta Moravčíková, Konzistentná výpoveď na tému mestské bývanie, str. 1419

## Externé odkazy
* Oficiálna stránka projektu

Kategória:Ružinov
Kategória:Architektúra z 2006
Kategória:Výškové budovy v Bratislave
Giffordove prednášky

**Giffordove prednášky** (angl. *Gifford Lectures*) sú séria prednášok, ktorú každý akademický rok prednesie významný odborník v oblasti humanitných vied (hlavne teológie a filozofie) na piatich škótskych univerzitách (University of St Andrews, University of Glasgow, University of Aberdeen a University of Edinburgh). Založil ich vo svojom závete lord Adam Gifford († 1887) na *„podporu a rozšírenie štúdia prirodzenej teológie v najširšom zmysle slova – inými slovami, poznania Boha.“* Prednášky bývajú spravidla vydané aj knižne. Mnohé z nich sa stali neskôr klasickými teologickými alebo filozofickými štúdiami.

## Známi autori Giffordových prednášok
* Friedrich Max Müller (1888/92)
* William James (1900/02)
* Henri Bergson (1913/14)
* John Dewey (1928/29)
* Albert Schweitzer (1934/35)
* Karl Barth (1936/38)
* Paul Tillich (1952/54)
* Jaroslav Pelikan (1992/93)

## Externé odkazy
*Gifford Lectures Online  - obsahuje texty Giffordových prednášok, na ktoré sa už nevzťahujú autorské práva

Kategória:Filozofické udalosti
Kategória:Teológia
Kategória:Vzdelávanie v Škótsku
Nové slovo

**Nové slovo** bol ľavicový týždenník pre politiku, kultúru a hospodárstvo. Vznikol v čase SNP, prvé číslo vyšlo 24. septembra 1944. Po potlačení povstania časopis zanikol a bol obnovený 1. júna 1945. Hlavným iniciátorom jeho vzniku bol Gustáv Husák.

V rámci boja proti tzv. buržoáznemu nacionalizmu na základe uznesenia predsedníctva ÚV KSS o reorganizácii straníckej tlače koncom apríla 1952 jeho vydávanie zastavili, keďže doň v minulosti prispievala väčšina z odsúdených. Od 1. mája začal vychádzať politický dvojtýždenník Pod zástavou socializmu.

V čase Pražskej jari bolo Nové slovo na podnet G. Husáka 23. mája 1968 opätovne obnovené, pri jeho obnove stáli Ladislav Novomeský, Andrej Sirácky, Daniel Okáli, Vladimír Mináč, Miroslav Válek, Vojtech Mihálik. 

V roku 1978 vznikla literárna príloha Nové slovo mladých. Hoci bolo Nové slovo orgánom ÚV KSS, hlavne v čase Perestrojky bolo popri Literárnom týždenníku jedným z najkritickejších slovenských periodík.

V roku 1991 ho spolu s denníkom Pravda začala s radikálne zníženým rozsahom vydávať akciová spoločnosť Perex. V roku 1994 sa časopis premenoval na Nové slovo bez rešpektu. Posledné – 33. číslo 30. ročníka vyšlo 21. augusta 1998. 

Za ideového nástupcu Nového slova možno považovať časopis Slovo.

## Externé odkazy
* História Nového slova v Britských listoch

Kategória:Časopisy na Slovensku
Nové slovo mladých

**Nové slovo mladých** bola literárna príloha týždenníka Nové slovo. Vznikla v roku 1978, vychádzala raz mesačne, viedol ju Vojtech Mihálik, neskôr Vojtech Kondrót. Výkonnou redaktorkou bola Oľga Feldeková.
V Novom slove mladých debutovala veľká časť slovenských básnikov. 

Kategória:Časopisy na Slovensku
Kategória:Časopisy v slovenskom jazyku
Kategória:Literatúra na Slovensku
Mea culpa, mea maxima culpa

**Mea culpa, mea maxima culpa** je latinská veta, ktorá znamená: *Moja vina, moja preveľká (najväčšia) vina*. Hovorí sa ako vyznanie viny v prvej časti (vstupné obrady) v katolíckej omše. Mea culpa, mea maxima culpa je časťou modlitby *[[Confiteor]]*. Modlitba vyjadruje úkon kajúcnosti a ľútosť nad hriechmi a prosbu kňaza a veriacich za ich odpustenie pred Bohom. Pri slovách *Moja vina, moja vina, moja preveľká vina* sa používa gesto, keď sa kňaz a veriaci bijú do pŕs (vyjadruje to pokánie).

## Text úkonu kajúcnosti

## Referencie

## Externé odkazy
* Mea Culpa, Mea Culpa, Mea Maxima Culpa anglicky

Kategória:Latinské výrazy
Kategória:Liturgia
Zoznam divadelných článkov/Ž

Tento index bol automaticky vygenerovaný podľa tejto kategorizácie. Obsahuje **2** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## že
Železná opona (divadlo)

## ži
Živnosť pani Warrenovej

Kategória:Zoznamy divadelných článkov
Glasnosť

**Glasnosť** bola sprievodným atribútom perestrojky. Malo ísť o otvorené informovanie o stave a perspektívach sovietskej spoločnosti. V rámci plánovanej demokratizácie (v rámci KSSZ) aj otvorenejšie informovanie o stave v krajine aj svete. Zahŕňala i keď nepriamo aj informovanie o predtým tabuizovaných témach. Glasnosť bola jedným z nosných pilierov perestrojky, teda prestavby, či modernizácie, ktorú začal Michail Gorbačov vo februári 1986 na XXVII. zjazde komunistickej strany Sovietskeho zväzu.

Glasnosť narušila desaťročia tabuizovaných tém a v konečnom dôsledku bola jedným z faktorov, ktorý viedol k pádu sovietskeho režimu a k pádu jeho satelitných režimov v krajinách východného bloku.

## Referencie

Kategória:Politológia
kategória:Dejiny Sovietskeho zväzu
Canale d’Agordo

**Canale d’Agordo** (do r. 1964 Forno di Canale) je dedina v severnom Taliansku v provincii Belluno. Tiež známa ako rodisko pápeža Jána Pavla I.

## Iné projekty

## Externé odkazy
Oficiálna stránka

Kategória:Obce v Taliansku
Vanguard

**Vanguard** môže byť:

* kozmický program Spojených štátov na vypustenie prvej družice, pozri Program Vanguard
** nosná raketa použitá v tomto programe, pozri Vanguard (nosná raketa)
** americké družice, pozri Vanguard 1, Vanguard 2, Vanguard 3
* trieda bojových lodí Spojeného kráľovstva, pozri Vanguard (trieda)
** bojová loď triedy Vanguard Spojeného kráľovstva, pozri HMS Vanguard (23)
* trieda britských ponoriek, schopných niesť jadrové hlavice, pozri Vanguard (trieda ponoriek)
* jedna z najväčších správcovských spoločností na svete, ktorá spravuje vyše 7,2 miliardy USD, pozri Vanguard Group
Všeobecný súd Európskej únie

**Všeobecný súd Európskej únie** (do novembra 2009 *Súd prvého stupňa*) je súčasťou Súdneho dvora Európskej únie. Všeobecný súd vykonáva niektoré kompetencie patriace Súdnemu dvoru EÚ, ktoré mu zakladajúce zmluvy EÚ a Štatút Súdneho dvora EÚ výslovne priznávajú. Proti rozhodnutiam Všeobecného súdu možno podať opravný prostriedok na Súdny dvor, ale len z dôvodov ustanovených v článku 58 Štatútu Súdneho dvora.

Všeobecný súd sa skladá zo 44 sudcov menovaných dohodou vlád členských štátov Európskej únie na obdobie šiestich rokov. Predsedu Všeobecného súdu volí Všeobecný súd na tri roky. Generálnych advokátov je možné podľa Štatútu Súdneho dvora EÚ ustanoviť aj pre Všeobecný súd (túto novinku zaviedla zmluva z Nice). 

Všeobecný súd, rovnako ako Súdny dvor, sídli v Luxemburgu.

## Členovia Všeobecného súdu podľa protokolárneho poriadku
* Marc Jaeger - predseda
* Josef Azizi - sudca
* Arjen W. H. Meij - sudca
* Mihalis Vilaras - sudca
* Nicholas James Forwood - sudca
* Maria Eugénia Martins de Nazaré Ribeiro - sudkyňa
* Franklin Dehousse - sudca
* Ena Cremona - sudkyňa
* Ottó Czúcz - sudca
* Irena Wiszniewska-Bialecka - sudkyňa
* Irena Pelikánová - sudkyňa
* Vilenas Vadapalas - sudca
* Küllike Jürimäe - sudkyňa
* Ingrida Labucka - sudkyňa
* Savvas Papasavvas - sudca
* Enzo Moavero Milanesi - sudca
* Nils Wahl - sudca
* Miro Prek - sudca
* Teodor Tchipev - sudca
* Valeriu M. Ciucă - sudca
* Alfred Dittrich - sudca
* Santiago Soldevila Fragoso - sudca
* Laurent Truchot - sudca
* Sten Frimodt Nielsen - sudca
* Kevin O'Higgins - sudca
* Heikki Kanninen- sudca
* Juraj Schwarcz - sudca
* Emmanuel Coulon - tajomník

## Externé odkazy
Súdny dvor Európskej únie
Zástupcu SR pred súdmi EÚ

## Pozri aj
* Súdny dvor Európskej únie
* Súd pre verejnú službu

Kategória:Inštitúcie Európskej únie
Kategória:Medzinárodné súdne inštitúcie
Kategória:Európske právo
Súd pre verejnú službu Európskej únie

**Súd pre verejnú službu** bol ako osobitný súd súčasťou Súdneho dvora EÚ. Súd pre verejnú službu bol založený rozhodnutím Rady EÚ z roku 2004. Skladal sa zo siedmich sudcov a rozhoduje spory medzi Európskou úniou a jej zamestnancami. Proti rozhodnutiu Súdu pre verejnú službu sa bolo možné odvolať na Všeobecný súd. Je zrušený od 1.9.2016; jeho právomoci prešli na Všeobecný súd.

Súd pre verejnú službu sídlil v Luxemburgu.

## Členovia Súdu pre verejnú službu podľa protokolárneho poriadku
* Paul J. Mahoney - predseda
* Horstpeter Kreppel - sudca
* Irena Boruta - sudkyňa
* Haris Tagaras - sudca
* Sean Van Raepenbusch - sudca
* Stéphane Gervasoni - sudca
* Maria Isabel Rofes i Pujol - sudkyňa
* Waltraud Hakenberg - tajomníčka

## Externé odkazy
Súdny dvor Európskej únie

## Pozri aj
* Súdny dvor Európskej únie
* Všeobecný súd

Kategória:Zaniknuté inštitúcie Európskej únie
Kategória:Európske právo
Kategória:Organizácie založené v 2004
Zoznam germánskych bohov

Tento článok je **zoznam germánskych bohov**, ktorých existenciu je možné predpokladať v proto-germánskej mytológii a v spoločnej germánskej mytológii z obdobia sťahovania národov, resp. bohov, ktorí figurujú v staroseverskej, anglosaskej a starohornonemeckej mytológii. Zriedka sa vyskytujú aj v prameňoch Sasov a Gótov.

:*Podrobnejšie informácie sú v článkoch [[Severská mytológia]], [[Anglosaská mytológia]], [[Mytológia kontinentálnych Germánov]].*

[thumb|right|''[Georg von Rosen – Oden som vandringsman, 1886 (Pútnik Odin)*]]

* *'*Wōdanaz**; severský [[Odin (boh)|Odin]] ([[staroseverčina|starosev.]] **Óðinn**), anglosaský **Woden**/**Wotan**. Z indoeurópskeho koreňa *H2weH2- "inšpirovať" – ''Pán (posvätnej) inšpirácie'' (básnickej/vešteckej), "germánsky [[Merkúr]]".
* **Frija**; severská [[Frigg]] – jeho manželka
* ***Þunraz**; severský [[Thor]] (starosev. **Þórr**), západogermánsky **Donar**, staroanglický **Þunor** – boh blesku
* ***Teiwaz**; severský [[Tyr]] (starosev. **Týr**), staroangl. **Tiw**, starohornonemecký **Ziu**/**Zio** (jeho predchodcom je indoeurópsky [[Djaus]]) – boh vojny, "germánsky [[Mars]]"
* ***Lohho**; severský [[Loki]] – [[trickster]]
* ***Nerþuz** – bohyňa plodnosti, Matka Zem
* ***Frījō**; severská [[Freya (bohyňa)|Freya]]/**Freyja** – "manželka" (porov. [[sanskrit|sanskr.]] ''priyā'': pani, manželka), "germánska [[Venuša]]"
* ***Fullō** – bohyňa bohatstva, dostatku; jej mužský náprotivok: ***Fullaz**
* ***Ermunaz**/***Erminaz**; starosev. **Jormunr**, saský [[Irmin]] – boh vojny
* ***Wurðiz**; starosev. **Úrðr**, staroangl. [[Wyrd]], – personifikácia [[osud]]u
* ***Sōwilō**; starosev. [[Sol (bohyňa)|Sol]], staroangl. **Sigel** – bohyňa slnka

==Vznik názvov dní v týždni v germánskych jazykoch==
Niektoré z dní v týždni sú v germánskych jazykoch pomenované práve podľa jednotlivých bohov.
* [[Utorok]] (angl. **Tuesday**), je pomenovaný podľa boha [[Ziu]].
* [[Streda]] (angl. **Wednesday**), je pomenovaný podľa boha [[Wodan]]a.
* [[Štvrtok]] (nem. **Donnerstag**), je pomenovaný podľa boha [[Thor | Donar]]a.
* [[Piatok]] (angl. **Friday**, nem. **Freitag**), je pomenovaný podľa bohyne [[Freya (bohyňa)|Freye]].

Okrem týchto dní sú v nemčine i angličtine [[pondelok]] (nem. **Montag**, angl. **Monday**) a [[nedeľa]] (nem. **Sonntag**, angl. **Sunday*') pomenované podľa [[Mesiac]]a (nem. *Mond*, angl. *Moon*); resp. [[Slnko|slnka]] (nem. *Sonne*, angl. *Sun'').

Zoznam
Marianna Grznárová

**Marianna Grznárová** (* 1. december 1941, Rudno nad Hronom – † 23. marec 2025) bola slovenská poetka, prozaička, dramaturgička a autorka literatúry pre deti a mládež.

## Životopis
Narodila sa v úradníckej rodine a vzdelanie získavala v Rudne nad Hronom, Šuranoch a na pedagogickej fakulte v Nitre. Pôsobila ako učiteľka na viacerých školách, od roku 1969 bola redaktorkou a od roku 1971 pražskou spravodajkyňou denníka *[[Ľud (denník)|Ľud]]*. Od roku 19721984 pracovala v bratislavskej televízii ako dramaturgička. Neskôr v slobodnom povolaní.

## Tvorba
Prvé diela začala publikovať v denníkoch *[[Ľud (denník)|Ľud]]*, *[[Smena (denník)|Smena]]* a v časopise *[[Mladá tvorba]]*, knižne debutovala v roku 1966 zbierkou básní *Vstupujte bosí*. Vo svojej tvorbe sa zameriavala ako na poéziu pre dospelých, tak i na písanie poviedok a prozaických rozprávok pre deti. Jej básnická tvorba sa nesie v duchu odmietania životných a literárnych konvencií. Oveľa väčší úspech zaznamenala svojou tvorbou pre deti, s ktorou začínala ako dramaturgička, keď písala rozprávkové seriály pre televíziu. Jej rozprávky sa vyznačujú svojráznym, duchaplným humorom, strohým štýlom i jazykom, pričom však dokonale vystihuje povahové črty človeka. Okrem humoru jej rozprávky vyjadrujú i prvky lyriky, paródie a irónie, pričom sa nezriedka snaží o kritiku negatívnych ľudských vlastností (pretvárka, zlomyseľnosť, pohodlnosť a iné).

## Dielo

### Básnické zbierky
* 1966 – *Vstupujte bosí*

### Tvorba pre deti a mládež
* 1977 – *Maťko a Kubko*, prepis televízneho scenára *[[Pásli ovce valasi]]* z roku 1972
* 1980 – *Bosá jabloň*
* 1981 – *O netopierovi, ktorý nechcel spávať* (spoluautorka Zdena Vojtková)

### Bábkové hry
* 1978 – *Hašterica*
* 1981 – *Tri želania s krídelkami*

### Prózy
* *Balóny pani Barusovej* (Slovenský spisovateľ 2004) Štyri humorné poviedky.

### Filmografia
* 1972 – 1973 *[[Pásli ovce valasi]]* 
* 1974 *Pán Zametač Silvester*
* 1974 *Ovečky*
* 1974 – 1975 Rozprávky pre somárika*
* [[1976]] *Kolovrátok*
* [[1977]] *Rozprávky z hliny*
* [[1977]] *Keramické rozprávky*
* [[1978]] *Morské rozprávky*
* [[1979]] *Na polici v hrnci*
* [[1983]] *Deravé vrecko*
* [[1984]] *Drevená krava*
* [[1985]] *Dvaja a pes*
* [[1988]] *Tri priadky''

## Referencie

## Externé odkazy
* 
* 


Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prozaici
Kategória:Slovenskí básnici
Kategória:Slovenskí dramatici
Kategória:Ženy v slovenskej literatúre
Kategória:Ženy v poézii
Kategória:Osobnosti z Rudna nad Hronom
Kukuschka

**Kukuschka** je opera, ktorú skomponoval Franz Lehár. Premiéra sa konala 27. novembra 1896 v mestskej opere (Vereinigte Stadttheater) v Lipsku. Libreto napísal poručík rakúskeho námorníctva, Felix Falzari. Opera bola prvýkrát uvedená v dôstojníckom kasíne bez spevu (text sa prečítal a potom sa zahrala hudba). Neskôr ju prijalo divadlo v Lipsku, kde zaznamenala len mierny úspech, dosiahla iba 7 predstavení. Opera mala premiéru aj v kráľovskej opere v Budapešti, 2. mája 1898, ale tiež len s malým úspechom. Skladateľ však získal cenné skúsenosti. V roku 1905 ju prepracovali Felix Falzari a Max Kalbeck a uviedli v Brne pod názvom *Tatjana* (premiéra – 10. február 1905).

## Obsah

Ruský vojak sa zamiluje do rybárovej dcéry a kvôli nej opustí svoj strážny post. Za trest ho pošlú do vyhnanstva na Sibír. Dievča ide za ním, ale on sa s príchodom zradnej sibírskej jari pokúsil utiecť. Nakoniec sa obaja vysilení nájdu na nekonečných sibírskych pustatinách a umierajú.

## Referencie


Kategória:Opery
Ján Buzássy

**Ján Buzássy** (* 10. apríl 1935, Kočovce) je slovenský básnik a prekladateľ.

## Životopis
Narodil sa v úradníckej rodine (jeho otec bol četníkom) a vzdelanie získaval v Bratislave, kde roku 1961 vyštudoval odbor knihovníctvo a slovenčina na Filozofickej fakulte Univerzity Komenského. Pracoval ako redaktor a neskôr i šéfredaktor časopisu *[[Mladá tvorba]]*, od roku 1971 pracoval ako redaktor vo vydavateľstve Slovenský spisovateľ, v rokoch 199495 bol šéfredaktorom časopisu *[[Kultúrny život (časopis)|Kultúrny život]]*. V súčasnosti žije v Bratislave a venuje sa výlučne literárnej tvorbe a literárnym aktivitám.

## Tvorba
Prvé básne publikoval v časopisoch *[[Mladá tvorba]]*, *[[Kultúrny život (časopis)|Kultúrny život]]*, *[[Smena (denník)|Smena]]* a ďalšie, knižne debutoval v roku 1965 zbierkou básní *Hra s nožmi*. Jeho tvorba je ovplyvnená ako konkretistami, tak i dielom Miroslava Válka, beatnikmi, ale taktiež existencializmom. Vo svojich básniach hľadá prirodzenosť človeka, vyjadruje svoju nedôveru k civilizácii, vykresľuje pohyby živlov, ale tiež kultúrnych postáv, odhaľuje klam frazém, filozofických výrokov, je fascinovaný antikou.

## Dielo

### Básnické zbierky
* 1965 – *Hra s nožmi*
* 1966 – *Škola kynická*
* 1970 – *Neusikaá*
* 1972 – *Krása vedie kameň*
* 1975 – *Rozprávka*
* 1976 – *Znelec*, sonetový cyklus
* 1976 – *Rok*, sonetový cyklus
* 1978 – *Bazová duša*, cyklus
* 1979 – *Ľubovník*, cyklus básní
* 1982 – *Pláň, hory*, monumentálna básnická skladba
* 1988 – *Zlatý rez*
* 1993 – *Náprava vínom*
* 1995 – *Dni*
* 1997 – *Svetlo vôd*, cyklus
* 2001 – *Pani Faustová a iné básne*
* 2002 – *Melancholy Hunter*, výber poézie
* 2003 – *Zátiešie – krátky pôst*
* 2006 – *Dvojkrídle dvere*
* 2008 – *Bystruška* – autor za zbierku získal Cenu Dominika Tatarku za rok 2008.
* 2012 – *Osemnásť básní/ Eighteen Poems*
* 2012 – *Neužitočný strom (52 literárnych i neliterárnych úvah)*
* 2012 – *Pláň,* básnická skladba
* 2015 – *Na mieste*
* 2017 – *Nábrežie*
* 2018 – *Bazová duša*

### Preklady
* 1966 – Thomas Stearns Eliot: *Pustatina*
* 1967 – Oskar Davičo: *Trh víchrov*
* 1978 – Ivan Alexejevič Bunin: *Dedina*

### Iné diela
* 1963 – *Dúfam, že nevyrušujem, Eva*, antológia mladej slovenskej poézie
* 2020 – Neumannovy Poděbrady 1978, digitálny audio-záznam

### Rozhovory
* ŠTRASSER, Ján: *Byť svoj : Rozhovory s Jánom Buzzásym.* Bratislava : Literárne informačné centrum, 2013. 280 s. [Kniha obsahuje aj CD, na ktorom J. Buzássy číta zo svojich troch básnických zbierok: *Rok*, *Znelec* a *Zlatý rez*] ISBN 978-80-8119-070-4

## Referencie

## Externé odkazy
* 
* Básnik Ján Buzássy: Stále máme pocit, že sme chudobní a všetci ostatní sú bohatí. Je to asi slovenská mentalita – rozhovor v denníku *[[SME]]* (2025)

Kategória:Osobnosti z Kočoviec
Kategória:Slovenskí spisovatelia
Kategória:Slovenskí básnici
Kategória:Slovenskí prekladatelia
Kategória:Laureáti Ceny Jána Hollého
Kategória:Laureáti Ceny Dominika Tatarku
Kategória:Absolventi Filozofickej fakulty Univerzity Komenského v Bratislave
Rudolf Čižmárik

**Rudolf Čižmárik** (* 18. júl 1949, Šoporňa – † 10. marec 2008, Bratislava) bol slovenský básnik, prozaik, publicista a prekladateľ.

## Životopis

Narodil sa v rodine pekára a vzdelanie získaval v Šoporni a Bratislave, kde vyštudoval odbor estetika a slovenčina na filozofickej fakulte Univerzity Komenského. V rokoch 1971 – 1979 pracoval v bratislavskom rozhlase, od roku 1979 pracoval ako redaktor v denníku Pravda, v roku 1989 niekoľko dní viedol oddelenie kultúry ÚV KSS. Žil v Bratislave a pracoval na ministerstve kultúry.

## Tvorba

Prvé básne publikoval v časopisoch Mladá tvorba, Slovenské pohľady, Nové slovo, Smena a ďalšie, knižne debutoval v roku 1970 zbierkou básní *Kamenné úžasy*. Vo svojich dielach sa snaží o vykreslenie rodného kraja, spomienok na detstvo, ale i ľúbostných vzťahov. V básniach sa venuje ľúbostným a spoločenským témam, intímnym vzťahom k žene, veciam, prírode i hudbe. V próze sa pokúša o vykreslenie etických vzťahov človeka k práci, prostrediu, no jednotlivé obrazy zo života človeka podáva zjednodušene, nepreniká do hĺbky, ale sa približuje až k reportážnej opisnosti a konštatovaniam. Okrem vlastnej tvorby sa venoval sporadicky i prekladom z rumunskej poézie.

## Dielo
### Básnické zbierky

*1970 – *Kamenné úžasy*
*1973 – *Krehká*
*1974 – *Hrdličky*
*1977 – *Stvorenie slnka*
*1980 – *Variácie*
*1985 – *Umývanie vody*
*1986 – *Obyčajný život*
*1988 – *Obojstranný zápal sŕdc*
*1995 – *Horiaca ruža – Die Brennende Rose*
*1999 – *Vôňa tela, vôňa slov*

### Próza

*1976 – *Rozhovor so Svetlanou*
*1982 – *Portrét pekára*
*1997 – *Press a stres*

### Poézia pre deti

*1974 – *Hrdličky*

### Výber z poézie

*1990 – *Akordy krvných strún*

### Rozhlasové hry

*1979 – *Tato*

### Preklady
* Šic, príhody malého myšiačika (z rumunčiny)

Kategória:Narodenia v 1949
Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prozaici
Kategória:Slovenskí básnici
Kategória:Slovenskí dramatici
Kategória:Slovenskí prekladatelia
Kategória:Osobnosti zo Šoporne
United States Navy

**United States Navy** (skratka: **USN** alebo **US Navy**, alebo **U.S. Navy**; doslova: *Vojenské námorníctvo Spojených štátov* alebo *Vojnové loďstvo Spojených štátov*) je námorná zložka Ozbrojených síl Spojených štátov. Je jednou zo siedmich uniformovaných služieb Spojených štátov. Americké vojenské námorníctvo má najväčšiu svetovú námornú  flotilu s 10 lietadlovými loďami v prevádzke jednou vo výstavbe (dve sú plánované) a dve v rezerve. V aktívnej službe je 317 054 pracovníkov a 109 671 je v námornej rezerve. Taktiež disponuje 283 loďami v aktívnej službe a viac ako 3 700 lietadlami.

Dejiny námorníctva siahajú ku Kontinentálnemu námorníctvu, ktoré bolo založené počas americkej vojny za nezávislosť a bolo rozpustené dva roky po jej skončení, v roku 1785. Znovuzaložené bolo na základe námorného zákona z roku 1794, najmä kvôli schopnosti ochrániť americkú obchodnú flotilu pred útokmi berberských pirátov operujúcich pri pobreží Severnej Afriky. Prvá fregata (USS ''United States'') bola spustená na more 10. mája 1797. Vojnové námorníctvo Spojených štátov zohralo významnú rolu v americkej občianskej vojne prostredníctvom blokády Konfederácie a ovládnutím jej riek. Hralo hlavnú rolu v druhej svetovej vojne pri porážke Japonska.

V 21. storočí je prítomné svojimi silami v oblastiach ako sú Východná Ázia, Stredomorie a Blízky východ. Námorníctvo je administratívne riadené ministrom námorníctva ktorý je v čele úradu námorníctva podriadeného Ministerstvu obrany Spojených štátov.

## Zavedené lode
### Lietadlové lode

* trieda Nimitz - 10 
* trieda Gerald R. Ford - 1 

### Vrtuľníkové výsadkové lode

* trieda Wasp - 8 
* trieda America - 1 

### Veliteľské výsadkové lode
* trieda Blue Ridge - 2

### Výsadkové dopravné lode
* trieda San Antonio - 11 

### Útočné ponorky
* trieda Los Angeles - 34 
* trieda Seawolf - 3 
* trieda Virginia - 15

### Balistické ponorky
* trieda Ohio - 14

### Krížniky

* trieda Ticonderoga - 22

### Torpédoborce
* trieda Arleigh Burke - 65 
* trieda Zumwalt - 2

### Dokové výsadkové lode
* trieda Whidbey Island - 8 
* trieda Harpers Ferry - 4 active

### Expedičné mobilné základne
* trieda Montford Point - 1

### Ponorky so strelami s plochou dráhou letu
* trieda Ohio - 4

### Pobrežné bojové lode
* trieda Freedom - 5 
* trieda Independence - 7

### Mínolovky
* trieda Avenger - 11

### Hliadkovacie člny
* trieda Cyclone- 13

### Materské lode ponoriek
* trieda Emory S. Land - 2

## Letectvo amerického námorníctva

## Referencie

## Iné projekty

 
## Externé odkazy
* Oficiálny web (anglicky)


Kategória:Vojenské námorníctvo
Kategória:United States Armed Forces
Štartovací komplex 18 na Cape Canaveral Space Force Station

[right|200px|thumb|Raketa [Vanguard (nosná raketa)|Vanguard s nákladom TV-3 na štartovacej rampe 18A]]

**Štartovací komplex 18** (; skratka: *LC-18*) bolo jedno zo štartovacích miest na Základni vzdušných síl Cape Canaveral na Floride. Pozostáva z dvoch štartovacích rámp 18A a 18B.

Štartovacia rampa 18A bola použitá pre všetkých štrnásť štartov rakiet Viking a Vanguard v rámci programu Vanguard. Prvý sa uskutočnil 8. decembra 1956 a posledný 18. septembra 1959. Po ukončení programu sa rampa od 21. septembra 1960 do 10. júna 1965 využila pre desať štartov rakety Blue Scout Junior.  

Zo štartovacej rampy 18B sa uskutočnilo 17 štartov rakiet Thor. Prvý sa uskutočnil 4. júna 1958 a posledný 1. marca 1960. Od 7. januára 1961 do 13. apríla 1962 odtiaľ štartovalo šesť letov rakiet Blue Scout I a Blue Scout II.  

Štartovací komplex 18 bol deaktivovaný 1. februára 1967.

## Pozri aj
* Viking
* Vanguard
* Thor
* Blue Scout
* Zoznam štartovacích rámp na Cape Canaveral a ostrove Merritt

## Externé odkazy

* Cape Canaveral LC-18A na Encyclopedia Astronautica 
* Cape Canaveral LC-18B na Encyclopedia Astronautica 

Kategória:Cape Canaveral Space Force Station
Kategória:Program Vanguard
Zoznam matematických článkov/B

Tento index bol automaticky vygenerovaný podľa tejto kategorizácie. Obsahuje **63** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## b-
B-spline krivka

## ba
Balmerova rovnicaBanachov priestorBanachova algebraBanachova veta o pevnom bodeBarlaam z KalábrieBarry B. HughesBartholomäus PitiscusBarycentrický súradnicový systémBayesova veta

## bá
Báza (vektorový priestor)Bázický bod

## bc
BCD kód

## be
Beamer (LaTeX)Bedřich ŠofrBellova nerovnosťBeloslav RiečanBenoît MandelbrotBernard BolzanoBernhard NeumannBernoulliho diferenciálna rovnicaBernoulliho nerovnosťBernoulliho schémaBeta funkciaBezprostredný úsudok

## bé
Bézierova krivka

## bi
BicornBijektívne zobrazenieBiliardaBilineárna formaBiliónBinárna operáciaBinárna opozíciaBinárna reláciaBinárna sčítačkaBinárny strom (teória grafov)Binomická rovnicaBinomická vetaBinomické rozdelenieBiomatematikaBiometriaBioštatistika

## bj
Bjørn Lomborg

## bl
Blaise PascalBloková schéma

## bo
Bod (geometria)Bodová grupaBogdan GavrilovićBohumil PokornýBohumír ParízekBoltzmannovo rozdelenieBolzanova vetaBoolova algebraBoris Nikolajevič DeloneBottlingerov diagram

## br
BrachistochronaBravaisov-Pearsonov korelačný koeficientBridžBrook TaylorBrownov pohyb

## bř
Břetislav Novák (matematik)

## bu
Buraliho-Fortiho paradoxBusiness Process Model and Notation

Kategória:Zoznamy matematických článkov